Tõnumaa raba
Tõnumaa raba on kõrgsoomassiiv Rapla maakonnas Märjamaa vallas. Pindala on 7 km², millest suurem osa on kuivendatud rabamännik. 2,6 km² on turbaväli, kus toimub freesturba tootmine. Väikesel alal leidub ka madalate mändidega puhmaraba. Raba servades on järsu nõlvana kuni kahe meetri kõrgune rabarinnak. Rabast põhja poole jäävatel aladel toimub intensiivne endiste niitude soostumine kobraste tegevuse tulemusena.